Document ID: 32009D0619

SKLEP POLITIČNEGA IN VARNOSTNEGA ODBORA EUMM GEORGIA/1/2009
z dne 31. julija 2009
o podaljšanju mandata vodje nadzorne misije Evropske unije v Gruziji, EUMM Georgia
(2009/619/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega odstavka člena 25 Pogodbe,
ob upoštevanju Skupnega ukrepa 2008/736/SZVP z dne 15. septembra 2008 o nadzorni misiji Evropske unije v Gruziji, EUMM Georgia (1), in zlasti člena 10(1) Skupnega ukrepa,
ob upoštevanju naslednjega:
(1)
Politični in varnostni odbor (PVO) je na podlagi člena 10(1) Skupnega ukrepa 2008/736/SZVP pooblaščen, da v skladu s členom 25 Pogodbe sprejema ustrezne odločitve v zvezi s političnim nadzorom in strateškim vodenjem misije EUMM Georgia ter da imenuje vodjo misije.
(2)
PVO je 16. septembra 2008 na predlog generalnega sekretarja/visokega predstavnika s svojim Sklepom EUMM/1/2008 (2) imenoval Hansjörga HABERJA za vodjo nadzorne misije Evropske unije v Gruziji do 15. septembra 2009.
(3)
Generalni sekretar/visoki predstavnik je 16. julija 2009 predlagal PVO, naj Hansjörgu HABERJA podaljša mandat še za eno leto, in sicer do 15. septembra 2010 -
SKLENIL:
Člen 1
Mandat Hansjörga HABERJA kot vodje nadzorne misije Evropske unije v Gruziji (EUMM Georgia) se podaljša do 15. septembra 2010.
Člen 2
Ta sklep začne veljati na dan sprejetja.
Uporablja se do 15. septembra 2010.
V Bruslju, 31. julija 2009

Labels: 11
5
7
9
18
15